title: Provedbena uredba Komisije (EU) 2015/38 оd 13. siječnja 2015. o odobrenju pripravka Lactobacillus acidophilus CECT 4529 kao dodatka hrani za kokoši nesilice i o izmjeni Uredbe (EZ) br. 1520/2007 (nositelj odobrenja Centro Sperimentale del Latte)  Tekst značajan za EGP

text:
               14.1.2015

               HR

               Službeni list Europske unije

               L 8/4

         PROVEDBENA UREDBA KOMISIJE (EU) 2015/38
   оd 13. siječnja 2015.
   o odobrenju pripravka Lactobacillus acidophilus CECT 4529 kao dodatka hrani za kokoši nesilice i o izmjeni Uredbe (EZ) br. 1520/2007 (nositelj odobrenja Centro Sperimentale del Latte)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ pripravak Lactobacillus acidophilus CECT 4529 odobren je bez vremenskog ograničenja Uredbom Komisije (EZ) br. 1520/2007 (3) kao dodatak hrani za kokoši nesilice. Taj je pripravak nakon toga unesen u registar dodataka hrani za životinje kao postojeći proizvod u skladu s člankom 10. stavkom 1. točkom (b) Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7. podnesen je zahtjev za ponovnu ocjenu pripravka Lactobacillus acidophilus CECT 4529 kao dodatka hrani za kokoši nesilice i, u skladu s člankom 7. te Uredbe, za novu uporabu u vodi za piće, u kojem se zahtijeva da se taj dodatak uvrsti u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane (dalje u tekstu: „Agencija”) u svojem je mišljenju od 1. srpnja 2014. (4) zaključila da pripravak Lactobacillus acidophilus CECT 4529 u predloženim uvjetima uporabe nema negativan učinak na zdravlje životinja, zdravlje ljudi ili na okoliš. Osim toga, Agencija je zaključila da se uporabom tog pripravka može povećati intenzitet nesenja i poboljšati omjer hrane za životinje i mase jaja. Agencija je smatrala da rezultati ne ovise o načinu primjene uz uvjet da je izloženost u vodi za piće jednaka izloženosti u ekvivalentnoj dozi u hrani za životinje. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Ocjenom pripravka Lactobacillus acidophilus CECT 4529 utvrdilo se da su ispunjeni uvjeti za odobrenje propisani člankom 5. Uredbe (EZ) br. 1831/2003. U skladu s tim treba odobriti uporabu tog pripravka kako je naveden u Prilogu ovoj Uredbi.

               (6)

               Kao rezultat izdavanja novog odobrenja u skladu s Uredbom (EZ) br. 1831/2003, potrebno je na odgovarajući način izmijeniti Uredbu (EZ) br. 1520/2007.

               (7)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (8)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u Prilogu.
   Članak 2.
   Izmjena Uredbe (EZ) br. 1520/2007
   Uredba (EZ) br. 1520/2007 mijenja se kako slijedi:

               1.

               briše se članak 4.

               2.

               briše se Prilog IV.

         Članak 3.
   Prijelazne mjere
   Pripravak naveden u Prilogu i hrana za životinje koja taj pripravak sadržava, a koji su proizvedeni i označeni prije 3. rujna 2015. u skladu s pravilima primjenjivima prije 3. ožujka 2015., mogu se nastaviti stavljati na tržište i upotrebljavati dok se ne potroše postojeće zalihe.
   Članak 4.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 13. siječnja 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  Uredba Komisije (EZ) br. 1520/2007 od 19. prosinca 2007. o trajnom odobrenju određenih dodataka u stočnoj hrani (SL L 335, 20.12.2007., str. 17.).

      (4)  EFSA Journal (2014.); 12(7):3789.

      PRILOG

                  Identifikacijski broj dodatka hrani za životinje

                  Naziv nositelja odobrenja

                  Dodatak hrani za životinje

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                  CFU/l vode za piće

                     Kategorija zootehničkih dodataka hrani za životinje. Funkcionalna skupina: stabilizatori crijevne flore

                  4b1715

                  Centro Sperimentale del Latte

                     Lactobacillus acidophilus CECT 4529

                     Sastav dodatka hrani za životinje

                  Pripravak Lactobacillus acidophilus CECT 4529 koji sadržava najmanje: 5 × 1010 CFU/g dodatka (u krutom obliku).

                     Značajke aktivne tvari

                  Žive stanice bakterije Lactobacillus acidophilus CECT 4529.

                     Analitička metoda
                      (1)

                  Određivanje brojnosti: metoda razmazivanja (EN 15787).
                  Identifikacija: gel-elektroforeza u pulsirajućem polju (PFGE).

                  Kokoši nesilice

                  —

                  1 × 109

                  —

                  5 × 108

                  —

                              1.

                              U uputama za uporabu dodatka i premiksa potrebno je navesti uvjete skladištenja i stabilnost pri peletiranju i u vodi za piće.

                              2.

                              Radi sigurnosti se pri rukovanju upotrebljava zaštita za disanje.

                              3.

                              Za upotrebu dodatka u vodi za piće mora se osigurati homogeno raspršenje dodatka.

                  3. ožujka 2025.

         (1)  Podaci o analitičkim metodama dostupni su na sljedećoj adresi referentnog laboratorija Europske unije za dodatke hrani za životinje: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2016/624 оd 21. travnja 2016. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               22.4.2016

               HR

               Službeni list Europske unije

               L 106/16

         PROVEDBENA UREDBA KOMISIJE (EU) 2016/624
   оd 21. travnja 2016.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 21. travnja 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  IL

                  275,5

                  MA

                  99,0

                  SN

                  175,5

                  TR

                  108,9

                  ZZ

                  164,7

                  0707 00 05

                  MA

                  81,5

                  TR

                  112,4

                  ZZ

                  97,0

                  0709 93 10

                  MA

                  91,2

                  TR

                  127,2

                  ZZ

                  109,2

                  0805 10 20

                  CR

                  66,6

                  EG

                  50,5

                  IL

                  82,3

                  MA

                  57,0

                  TR

                  38,0

                  ZZ

                  58,9

                  0805 50 10

                  MA

                  132,7

                  ZZ

                  132,7

                  0808 10 80

                  AR

                  135,2

                  BR

                  102,5

                  CL

                  109,4

                  CN

                  131,9

                  NZ

                  168,2

                  US

                  182,2

                  ZA

                  85,4

                  ZZ

                  130,7

                  0808 30 90

                  AR

                  134,2

                  CL

                  123,6

                  CN

                  90,6

                  ZA

                  116,6

                  ZZ

                  116,3

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1020/2014 оd 25. rujna 2014. o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Българско розово масло (Bulgarsko rozovo maslo) (ZOZP))

text:
               27.9.2014

               HR

               Službeni list Europske unije

               L 283/31

         PROVEDBENA UREDBA KOMISIJE (EU) br. 1020/2014
   оd 25. rujna 2014.
   o upisu naziva u registar zaštićenih oznaka izvornosti i zaštićenih oznaka zemljopisnog podrijetla (Българско розово масло (Bulgarsko rozovo maslo) (ZOZP))
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1151/2012 Europskog parlamenta i Vijeća od 21. studenoga 2012. o sustavima kvalitete za poljoprivredne i prehrambene proizvode (1), a posebno njezin članak 52. stavak 2.,
   budući da:

               (1)

               U skladu s člankom 50. stavkom 2. točkom (a) Uredbe (EU) br. 1151/2012, zahtjev Bugarske za upis naziva „Българско розово масло” (Bulgarsko rozovo maslo) u registar objavljen je u Službenom listu Europske unije
                   (2).

               (2)

               Budući da Komisiji nije dostavljen ni jedan prigovor u smislu članka 51. Uredbe (EU) br. 1151/2012, naziv „Българско розово масло” (Bulgarsko rozovo maslo) potrebno je upisati u registar,

         DONIJELA JE OVU UREDBU:
   Članak 1.
   Naziv „Българско розово масло” (Bulgarsko rozovo maslo) (ZOZP) upisuje se u registar.
   Naziv iz prvog stavka odnosi se na proizvod iz razreda 2.10. Eterična ulja iz Priloga XI. Provedbenoj uredbi Komisije (EU) br. 668/2014 (3).
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 25. rujna 2014.

            Za Komisiju,

            u ime predsjednika,

         Neven MIMICA

            Član Komisije

      (1)  SL L 343, 14.12.2012., str. 1.

      (2)  SL C 122, 25.4.2014., str. 12.

      (3)  Provedbena uredba Komisije (EU) br. 668/2014 od 13. lipnja 2014. o utvrđivanju detaljnih pravila za provedbu Uredbe Europskog parlamenta i Vijeća (EU) br. 1151/2012 o sustavima kvalitete za poljoprivredne i prehrambene proizvode (SL L 179, 19.6.2014., str. 36.).


title: Provedbena uredba Komisije (EU) 2017/896 оd 24. svibnja 2017. o odobrenju pripravka 6-fitaze proizvedenog od Trichoderma reesei (ATCC SD-6528) kao dodatka hrani u krutom obliku za sve vrste peradi i sve vrste svinja (osim prasadi) (nositelj odobrenja Danisco (UK) Ltd) (Tekst značajan za EGP. )

text:
                  25.5.2017

                  HR

                  Službeni list Europske unije

                  L 138/123

            PROVEDBENA UREDBA KOMISIJE (EU) 2017/896
      оd 24. svibnja 2017.
      o odobrenju pripravka 6-fitaze proizvedenog od Trichoderma reesei (ATCC SD-6528) kao dodatka hrani u krutom obliku za sve vrste peradi i sve vrste svinja (osim prasadi) (nositelj odobrenja Danisco (UK) Ltd)
      (Tekst značajan za EGP)
      EUROPSKA KOMISIJA,
      uzimajući u obzir Ugovor o funkcioniranju Europske unije,
      uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
      budući da:

                  (1)

                  Uredbom (EZ) br. 1831/2003 predviđeno je odobravanje dodataka hrani za životinje te osnove i postupci za izdavanje odobrenja.

                  (2)

                  Upotreba pripravka 6-fitaze proizvedenog od Trichoderma reesei (ATCC SD-6528) u tekućem obliku odobrena je na deset godina za sve vrste peradi i sve vrste svinja (osim prasadi) Provedbenom uredbom Komisije (EU) 2016/899 (2).

                  (3)

                  U skladu s člankom 7. Uredbe (EZ) br. 1831/2003 podnesen je zahtjev za odobrenje pripravka 6-fitaze proizvedenog od Trichoderma reesei (ATCC SD-6528) u krutom obliku. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

                  (4)

                  Zahtjev se odnosi na odobrenje pripravka 6-fitaze proizvedenog od Trichoderma reesei (ATCC SD-6528) u krutom obliku kao dodatka hrani za perad i svinje te njegovo razvrstavanje u kategoriju dodataka „zootehnički dodaci”.

                  (5)

                  Europska agencija za sigurnost hrane (dalje u tekstu: „Agencija”) zaključila je u mišljenju od 20. listopada 2016. (3) da u predloženim uvjetima uporabe pripravak 6-fitaze proizveden od Trichoderma reesei (ATCC SD-6528) u krutom obliku nema nepovoljan učinak na zdravlje životinja, zdravlje ljudi ili na okoliš te da može poboljšati dostupnost fitinskog fosfora u prehrani za ciljne vrste. Agencija smatra da ne postoji potreba za posebnim zahtjevima za praćenje nakon stavljanja na tržište. Isto tako, potvrdila je izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

                  (6)

                  Procjena pripravka pripravka 6-fitaze proizvedenog od Trichoderma reesei pokazala je da su ispunjeni uvjeti za odobrenje pripravka 6-fitaze proizvedenog od Trichoderma reesei (ATCC SD-6528) predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je navedeno u Prilogu ovoj Uredbi.

                  (7)

                  Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

            DONIJELA JE OVU UREDBU:
      Članak 1.
      Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „tvari za poticanje probavljivosti”, odobrava se kao dodatak hrani za životinje u skladu s uvjetima utvrđenima u tom prilogu.
      Članak 2.
      Ova Uredba stupa na snagu dvadesetog dana od dana objave u Službenom listu Europske unije.

         Ova je Uredba u cijelosti obvezujuća i izravno se primjenjuje u svim državama članicama.
         Sastavljeno u Bruxellesu 24. svibnja 2017.

               Za Komisiju

               Predsjednik

            Jean-Claude JUNCKER

         (1)  SL L 268, 18.10.2003., str. 29.

         (2)  Provedbena uredba Komisije (EU) 2016/899 оd 8. lipnja 2016. o odobrenju 6-fitaze dobivene od Trichoderma reesei (ATCC SD-6528) kao dodatka hrani za sve vrste peradi i sve vrste svinja (osim prasadi) (nositelj odobrenja Danisco (UK) Ltd) (SL L 152, 9.6.2016., str. 15.).

         (3)  EFSA Journal 2016.; 14(11):4625.

         PRILOG

                     Identifikacijski broj dodatka hrani za životinje

                     Naziv nositelja odobrenja

                     Dodatak hrani za životinje

                     Sastav, kemijska formula, opis, analitička metoda

                     Vrsta ili kategorija životinje

                     Najviša dob

                     Najmanja dopuštena količina

                     Najveća dopuštena količina

                     Ostale odredbe

                     Datum isteka valjanosti odobrenja

                     Jedinice aktivnosti/kg potpune krmne smjese s udjelom vlage od 12 %

                        Kategorija zootehničkih dodataka hrani za životinje. Funkcionalna skupina: tvari za poticanje probavljivosti

                     4a24

                     Danisco (UK) Ltd

                     6-fitaza EC 3.1.3.26

                        Sastav dodatka hrani za životinje

                     Pripravak 6-fitaze proizveden od Trichoderma reesei (ATCC SD-6528) najmanje aktivnosti od 20 000  FTU (1)/g.
                     Kruto stanje

                        Karakteristike aktivne tvari

                     6-fitaza (EC 3.1.3.26) proizvedena od Trichoderma reesei (ATCC SD-6528)

                        Analitička metoda
                         (2)

                     Za kvantifikaciju aktivnosti 6-fitaze u dodatku hrani za životinje i premiksima:

                                 —

                                 kolorimetrijska metoda koja se temelji na enzimskoj reakciji fitaze na fitat.

                           Za kvantifikaciju aktivnosti 6-fitaze u hrani za životinje:

                                 —

                                 kolorimetrijska metoda koja se temelji na enzimskoj reakciji fitaze na fitat – EN ISO 30024.

                     Sve vrste peradi
                     Sve vrste svinja (osim prasadi)

                     —

                     250 FTU

                     —

                                 1.

                                 U uputama za uporabu dodatka hrani za životinje i premiksā potrebno je navesti uvjete skladištenja i stabilnost pri toplinskoj obradi.

                                 2.

                                 Najveća preporučena doza: 2 000  FTU/kg potpune krmne smjese.

                                 3.

                                 Za korisnike dodatka i premiksā koji posluju s hranom potrebno je utvrditi operativne postupke i odgovarajuće organizacijske mjere za uklanjanje opasnosti od udisanja te doticaja s kožom ili očima. Ako se izloženost putem kože, očiju ili udisanja s pomoću tih postupaka i mjera ne može smanjiti na prihvatljivu razinu, pri uporabi dodataka i premiksā potrebno je nositi odgovarajuću osobnu zaštitnu opremu.

                     14. lipnja 2027.

            (1)  Jedan FTU je količina enzima koja oslobađa 1 mikromol anorganskog fosfata iz supstrata natrijeva fitata po minuti pri pH 5,5 i 37 °C.

            (2)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports.


title: Provedbena uredba Komisije (EU) 2015/1053 оd 1. srpnja 2015. o odobrenju pripravka Enterococcus faecium DSM 10663/NCIMB 10415 kao dodatka hrani za telad za uzgoj, prasad, piliće za tov, pure za tov, mačke i pse te o izmjeni uredbi (EZ) br. 1259/2004, (EZ) br. 255/2005, (EZ) br. 1200/2005 i (EZ) br. 1520/2007 (nositelj odobrenja Chevita Tierarzneimittel-GmbH) (Tekst značajan za EGP)

text:
               2.7.2015

               HR

               Službeni list Europske unije

               L 171/8

         PROVEDBENA UREDBA KOMISIJE (EU) 2015/1053
   оd 1. srpnja 2015.
   o odobrenju pripravka Enterococcus faecium DSM 10663/NCIMB 10415 kao dodatka hrani za telad za uzgoj, prasad, piliće za tov, pure za tov, mačke i pse te o izmjeni uredbi (EZ) br. 1259/2004, (EZ) br. 255/2005, (EZ) br. 1200/2005 i (EZ) br. 1520/2007 (nositelj odobrenja Chevita Tierarzneimittel-GmbH)
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje (1), a posebno njezin članak 9. stavak 2.,
   budući da:

               (1)

               Uredbom (EZ) br. 1831/2003 predviđa se odobravanje dodataka hrani za životinje te osnove i postupci za izdavanje tog odobrenja. Člankom 10. te Uredbe predviđa se ponovna procjena dodataka odobrenih u skladu s Direktivom Vijeća 70/524/EEZ (2).

               (2)

               U skladu s Direktivom 70/524/EEZ pripravak Enterococcus faecium DSM 10663/NCIMB 10415 odobren je bez vremenskog ograničenja kao dodatak hrani za piliće za tov Uredbom Komisije (EZ) br. 1259/2004 (3), za telad Uredbom Komisije (EZ) br. 255/2005 (4), za prasad Uredbom Komisije (EZ) br. 1200/2005 (5) te za pure za tov i pse Uredbom Komisije (EZ) br. 1520/2007 (6). Taj je pripravak nakon toga uvršten u registar dodataka hrani za životinje kao postojeći proizvod u skladu s člankom 10. stavkom 1. Uredbe (EZ) br. 1831/2003.

               (3)

               U skladu s člankom 10. stavkom 2. Uredbe (EZ) br. 1831/2003 u vezi s njezinim člankom 7., podnesen je zahtjev za ponovnu procjenu pripravka Enterococcus faecium DSM 10663/NCIMB 10415 kao dodatka hrani za telad za uzgoj, prasad, piliće za tov, pure za tov i pse te, u skladu s člankom 7. te Uredbe, za novu uporabu za mačke, u kojem se zahtijeva da se taj dodatak uvrsti u kategoriju dodataka „zootehnički dodaci”. Uz navedeni zahtjev priloženi su podaci i dokumenti propisani člankom 7. stavkom 3. Uredbe (EZ) br. 1831/2003.

               (4)

               Europska agencija za sigurnost hrane („Agencija”) u svojim je mišljenjima od 4. ožujka 2014. (7) i 21. svibnja 2014. (8) zaključila da pripravak Enterococcus faecium DSM 10663/NCIMB 10415 pod predloženim uvjetima uporabe nema štetan učinak na zdravlje životinja, zdravlje ljudi ili okoliš. Agencija je zaključila i da bi se uporabom tog pripravka mogla poboljšati zootehnička obilježja teladi za uzgoj, prasadi i odbijene prasadi, pilića za tov te pura za tov. Agencija smatra da ne postoji potreba za posebnim zahtjevima za praćenje nakon stavljanja na tržište. Potvrdila je i izvješće o metodi analize dodatka hrani za životinje koje je dostavio referentni laboratorij osnovan Uredbom (EZ) br. 1831/2003.

               (5)

               Budući da je Agencija uočila male ali značajne posljedice na kvalitetu fecesa kod mačaka i pasa, to se smatra dovoljnim za potvrdu učinkovitosti u tim vrstama.

               (6)

               Procjenom pripravka Enterococcus faecium DSM 10663/NCIMB 10415 utvrdilo se da su ispunjeni uvjeti za odobrenje predviđeni člankom 5. Uredbe (EZ) br. 1831/2003. U skladu s tim trebalo bi odobriti uporabu tog pripravka kako je definirano u Prilogu ovoj Uredbi.

               (7)

               Kao posljedica izdavanja novog odobrenja u skladu s Uredbom (EZ) br. 1831/2003, uredbe (EZ) br. 1259/2004, (EZ) br. 255/2005, (EZ) br. 1200/2005 i (EZ) br. 1520/2007 trebalo bi u skladu s tim izmijeniti.

               (8)

               Budući da ne postoje sigurnosni razlozi zbog kojih bi izmjene uvjeta izdavanja odobrenja bilo potrebno odmah primjenjivati, primjereno je zainteresiranim stranama omogućiti prijelazno razdoblje kako bi se pripremile za ispunjivanje novih zahtjeva koji proizlaze iz odobrenja.

               (9)

               Mjere predviđene ovom Uredbom u skladu su s mišljenjem Stalnog odbora za bilje, životinje, hranu i hranu za životinje,

         DONIJELA JE OVU UREDBU:
   Članak 1.
   Odobrenje
   Pripravak naveden u Prilogu, koji pripada kategoriji dodataka hrani za životinje „zootehnički dodaci” i funkcionalnoj skupini „stabilizatori crijevne flore”, odobrava se kao dodatak hrani za životinje pod uvjetima utvrđenima u tom Prilogu.
   Članak 2.
   Izmjene Uredbe (EZ) br. 1259/2004
   Uredba (EZ) br. 1259/2004 mijenja se kako slijedi:

               1.

               Članak 1. briše se.

               2.

               Prilog I. briše se.

         Članak 3.
   Izmjena Uredbe (EZ) br. 255/2005
   U Prilogu I. Uredbi (EZ) br. 255/2005 unos o E 1707, Enterococcus faecium DSM 10663/NCIMB 10415 briše se.
   Članak 4.
   Izmjena Uredbe (EZ) br. 1200/2005
   U Prilogu II. Uredbi (EZ) br. 1200/2005 unos o E 1707, Enterococcus faecium DSM 10663/NCIMB 10415 briše se.
   Članak 5.
   Izmjene Uredbe (EZ) br. 1520/2007
   Uredba (EZ) br. 1520/2007 mijenja se kako slijedi:

               1.

               Članci 2. i 3. brišu se.

               2.

               Prilozi II. i III. brišu se.

         Članak 6.
   Prijelazne mjere
   1.   Pripravak naveden u Prilogu i hrana za životinje koja taj pripravak sadržava, a koji su proizvedeni i označeni prije 22. siječnja 2016. u skladu s pravilima primjenjivima prije 22. srpnja 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni teladi, prasadi, pilićima za tov i purama za tov.
   2.   Pripravak naveden u Prilogu i hrana za životinje koja taj pripravak sadržava, a koji su proizvedeni i označeni [za pse] prije 22. srpnja 2017. u skladu s pravilima primjenjivima prije 22. srpnja 2015., mogu se nastaviti stavljati na tržište i upotrebljavati dok se ne potroše postojeće zalihe ako su namijenjeni psima.
   Članak 7.
   Stupanje na snagu
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 1. srpnja 2015.

            Za Komisiju

            Predsjednik

         Jean-Claude JUNCKER

      (1)  SL L 268, 18.10.2003., str. 29.

      (2)  Direktiva Vijeća 70/524/EEZ od 23. studenoga 1970. o dodacima hrani za životinje (SL L 270, 14.12.1970., str. 1.).

      (3)  Uredba Komisije (EZ) br. 1259/2004 od 8. srpnja 2004. o trajnom odobrenju određenih dodataka hrani za životinje koji su već odobreni kao dodaci hrani za životinje (SL L 239, 9.7.2004., str. 8.).

      (4)  Uredba Komisije (EZ) br. 255/2005 od 15. veljače 2005. o trajnom odobrenju određenih dodataka hrani za životinje (SL L 45, 16.2.2005., str. 3.).

      (5)  Uredba Komisije (EZ) br. 1200/2005 od 26. srpnja 2005. o trajnom odobrenju određenih dodataka hrani za životinje i privremenom odobrenju novog korištenja već odobrenog dodatka hrani za životinje (SL L 195, 27.7.2005., str. 6.).

      (6)  Uredba Komisije (EZ) br. 1520/2007 od 19. prosinca 2007. o trajnom odobrenju određenih dodataka hrani za životinje (SL L 335, 20.12.2007., str. 17.).

      (7)  EFSA Journal 2014.; 12(3):3602.

      (8)  EFSA Journal 2014.; 12(6):3727.

      PRILOG

                  Identifikacijski broj dodatka

                  Ime nositelja odobrenja

                  Dodatak

                  Sastav, kemijska formula, opis, analitička metoda

                  Vrsta ili kategorija životinje

                  Najviša dob

                  Najmanja dopuštena količina

                  Najveća dopuštena količina

                  Ostale odredbe

                  Datum isteka valjanosti odobrenja

                  CFU/kg potpune krmne smjese s udjelom vlage od 12 %

                     Kategorija zootehničkih dodataka. Funkcionalna skupina: stabilizatori crijevne flore

                  4b1707

                  Chevita Tierarzneimittel-GmbH

                  Enterococcus faecium
                  DSM 10663/NCIMB 10415

                     Sastav dodatka

                  Pripravak Enterococcus faecium

                  DSM 10663/NCIMB 10415 sadržava najmanje:

                              u obliku praha i granula:
                              3,5 × 1010 CFU/g dodatka;

                              presvučeni oblik:
                              2 × 1010 CFU/g dodatka;

                              tekući oblik:
                              1 × 1010 CFU/g dodatka

                     Karakteristike aktivne tvari

                  Žive stanice Enterococcus faecium

                  DSM 10663/NCIMB 10415

                     Analitička metoda
                      (1)

                  Određivanje brojnosti: metoda razmazivanja uporabom žučnog eskulina azidnog agara (EN 15788)
                  Identifikacija: gel-elektroforeza u pulsirajućem polju (PFGE)

                  Telad za uzgoj
                  Prasad
                  i odbijena prasad
                  Pilići za tov
                  Pure za tov
                  Mačke
                  Psi

                  —

                  1 × 109

                  —

                              1.

                              U uputama za uporabu dodatka hrani za životinje i premiksa potrebno je navesti uvjete skladištenja i stabilnost pri peletiranju.

                              2.

                              Preporučena doza za prasad: 1 × 109 po prasetu po danu.

                              3.

                              Dopuštena je uporaba u hrani za piliće za tov i za pure za tov koja sadržava odobrene kokcidiostatike: natrijev semduramicin, diklazuril, robenidin hidroklorid, amonijev maduramicin, dekokvinat, natrijev lasalocid A ili halofuginon.

                              4.

                              Za uporabu u odbijenoj prasadi do približno 35 kg.

                  22. srpnja 2025.

         (1)  Podaci o analitičkim metodama dostupni su na sljedećoj adresi referentnog laboratorija: https://ec.europa.eu/jrc/en/eurl/feed-additives/evaluation-reports


title: Provedbena uredba Komisije (EU) 2017/2 оd 3. siječnja 2017. o utvrđivanju paušalnih uvoznih vrijednosti za određivanje ulazne cijene određenog voća i povrća

text:
               4.1.2017

               HR

               Službeni list Europske unije

               L 1/6

         PROVEDBENA UREDBA KOMISIJE (EU) 2017/2
   оd 3. siječnja 2017.
   o utvrđivanju paušalnih uvoznih vrijednosti za određivanje ulazne cijene određenog voća i povrća
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Provedbenu uredbu Komisije (EU) br. 543/2011 od 7. lipnja 2011. o utvrđivanju detaljnih pravila za primjenu Uredbe Vijeća (EZ) br. 1234/2007 za sektore voća i povrća te prerađevina voća i povrća (2), a posebno njezin članak 136. stavak 1.,
   budući da:

               (1)

               Provedbenom uredbom (EU) br. 543/2011, prema ishodu Urugvajske runde multilateralnih pregovora o trgovini, utvrđuju se kriteriji kojima Komisija određuje paušalne vrijednosti za uvoz iz trećih zemalja, za proizvode i razdoblja određena u njezinu Prilogu XVI. dijelu A.

               (2)

               Paušalna uvozna vrijednost izračunava se za svaki radni dan, u skladu s člankom 136. stavkom 1. Provedbene uredbe (EU) br. 543/2011, uzimajući u obzir promjenjive dnevne podatke. Stoga ova Uredba treba stupiti na snagu na dan objave u Službenom listu Europske unije,

         DONIJELA JE OVU UREDBU:
   Članak 1.
   Paušalne uvozne vrijednosti iz članka 136. Provedbene uredbe (EU) br. 543/2011 određene su u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 3. siječnja 2017.

            Za Komisiju,

            u ime predsjednika,

         Jerzy PLEWA

            Glavni direktor

            Glavna uprava za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 157, 15.6.2011., str. 1.

      PRILOG

         Paušalne uvozne vrijednosti za određivanje ulazne cijene određenog voća i povrća

                  (EUR/100 kg)

                  Oznaka KN

                  Oznaka treće zemlje (1)

                  Standardna uvozna vrijednost

                  0702 00 00

                  MA

                  97,0

                  TR

                  118,4

                  ZZ

                  107,7

                  0707 00 05

                  TR

                  164,3

                  ZZ

                  164,3

                  0709 91 00

                  EG

                  134,8

                  ZZ

                  134,8

                  0709 93 10

                  MA

                  123,3

                  TR

                  180,7

                  ZZ

                  152,0

                  0805 10 20

                  TR

                  73,6

                  ZZ

                  73,6

                  0805 20 10

                  MA

                  68,9

                  ZZ

                  68,9

                  0805 20 30 , 0805 20 50 , 0805 20 70 , 0805 20 90

                  IL

                  160,4

                  TR

                  69,9

                  ZZ

                  115,2

                  0805 50 10

                  TR

                  78,9

                  ZZ

                  78,9

         (1)  Nomenklatura država utvrđena Uredbom Komisije (EU) br. 1106/2012 od 27. studenoga 2012. o provedbi Uredbe (EZ) br. 471/2009 Europskog parlamenta i Vijeća o statistici Zajednice u vezi s vanjskom trgovinom sa zemljama nečlanicama, u pogledu ažuriranja nomenklature država i područja (SL L 328, 28.11.2012., str. 7.). Oznakom „ZZ” označava se „drugo podrijetlo”.


title: Provedbena uredba Komisije (EU) br. 1147/2011 od 11. studenoga 2011. o izmjeni Uredbe (EU) br. 185/2010 o utvrđivanju detaljnih mjera za provedbu zajedničkih osnovnih standarda o zaštiti zračnog prometa u odnosu na upotrebu zaštitnih skenera u zračnim lukama EU-a  Tekst značajan za EGP

text:
               07/Sv. 019

               HR

               Službeni list Europske unije

               176

         32011R1147

               L 294/7

               SLUŽBENI LIST EUROPSKE UNIJE

               11.11.2011.

      PROVEDBENA UREDBA KOMISIJE (EU) br. 1147/2011
   od 11. studenoga 2011.
   o izmjeni Uredbe (EU) br. 185/2010 o utvrđivanju detaljnih mjera za provedbu zajedničkih osnovnih standarda o zaštiti zračnog prometa u odnosu na upotrebu zaštitnih skenera u zračnim lukama EU-a
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 300/2008 Europskog parlamenta i Vijeća od 11. ožujka 2008. o zajedničkim pravilima u području zaštite civilnog zračnog prometa i stavljanju izvan snage Uredbe (EZ) br. 2320/2002 (1), a posebno njezin članak 4. stavke 2. i 3.,
   budući da:

               (1)

               U skladu s člankom 4. stavkom 2. Uredbe (EZ) br. 300/2008 od Komisije se zahtijeva da donese opće mjere osmišljene za izmjenu nebitnih elemenata zajedničkih osnovnih standarda utvrđenih u Prilogu toj Uredbi, njihovim dopunjavanjem.

               (2)

               Člankom 4. stavkom 3. Uredbe (EZ) br. 300/2008 nadalje se predviđa da Komisija mora donijeti detaljne mjere za provedbu zajedničkih osnovnih standarda zaštite civilnog zračnog prometa utvrđenih u Prilogu toj Uredbi, kako su dopunjeni općim mjerama koje je Komisija donijela u skladu s člankom 4. stavkom 2.

               (3)

               Posebno, Uredbom Komisije (EZ) br. 272/2009 (2) o dopunjavanju zajedničkih osnovnih standarda za zaštitu civilnog zračnog prometa, predviđaju se opće mjere u vezi s dopuštenim metodama zaštitnog pregleda putnika, kako je utvrđeno u dijelu A njezinog Priloga.

               (4)

               Kako bi se dopustila upotreba zaštitnih skenera kao metode za zaštitni pregled putnika, treba utvrditi odredbe za tu upotrebu, minimalne standarde za performansu otkrivanja i minimalne operativne uvjete.

               (5)

               Uredbu Komisije (EU) br. 185/2010 (3) treba stoga na odgovarajući način izmijeniti.

               (6)

               Zaštitni skeneri se uvode i upotrebljavaju u skladu s Preporukom Vijeća 1999/519/EZ od 12. srpnja 1999. o ograničavanju izlaganja šire javnosti elektromagnetskim poljima (od 0 Hz do 300 GHz) (4) i Direktivom 2004/40/EZ Europskog parlamenta i Vijeća od 29. travnja 2004. o minimalnim zdravstvenim i sigurnosnim zahtjevima u odnosu na izloženost radnika uzrokovanim fizikalnim čimbenicima (elektromagnetska polja) (osamnaesta pojedinačna Direktiva u smislu članka 16. stavka 1. Direktive 89/391/EEZ) (5).

               (7)

               Utvrđivanjem posebnih operativnih uvjeta za uporabu zaštitnih skenera i omogućavanjem putnicima da se podvrgnu alternativnim metodama zaštitnog pregleda, ovom se Uredbom poštuju temeljna prava i uvažavaju načela koja su posebno priznata u Povelji Europske unije o temeljnim pravima, uključujući poštovanje ljudskog dostojanstva te privatnog i obiteljskog života, prava na zaštitu osobnih podataka, prava djece, prava na slobodu vjeroispovijesti i zabranu diskriminacije. Ova se Uredba mora primjenjivati u skladu s tim pravima i načelima.

               (8)

               Mjere predviđene ovom Uredbom u skladu su s mišljenjem Odbora za zaštitu civilnog zračnog prometa,

         DONIJELA JE OVU UREDBU:
   Članak 1.
   Prilog Uredbi (EU) br. 185/2010 mijenja se u skladu s Prilogom ovoj Uredbi.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 11. studenoga 2011.

            Za Komisiju

            Predsjednik

         José Manuel BARROSO

      (1)  SL L 97, 9.4.2008., str. 72.

      (2)  SL L 91, 3.4.2009., str. 7.

      (3)  SL L 55, 5.3.2010., str. 1.

      (4)  SL L 199, 30.7.1999., str. 59.

      (5)  SL L 159, 30.4.2004., str. 1.
   PRILOG
   Prilog Uredbi (EU) br. 185/2010 mijenja se kako slijedi:

               1.

               U poglavlju 4., točka 4.1.1.1. zamjenjuje se sljedećim:
               4.1.1.1.   Prije zaštitnog pregleda, putnici moraju skinuti kapute i jakne koji se pregledavaju kao ručna prtljaga. Osoba koja obavlja pregled može prema potrebi zatražiti od putnika daljnje uklanjanje ostatka odjeće.”

               2.

               U poglavlju 4., točka 4.1.1.2. zamjenjuje se sljedećim:
               4.1.1.2.   Putnici se pregledavaju:

                           (a)

                           ručno; ili

                           (b)

                           pomoću metal-detektorskih vrata (MDV); ili

                           (c)

                           pomoću pasa za otkrivanje eksploziva u kombinaciji s točkom (a); ili

                           (d)

                           pomoću zaštitnih skenera koji ne koriste ionizirajuće zračenje.

                     Kada osoba koja obavlja pregled ne može utvrditi nosi li putnik zabranjene predmete ili ne, putniku se ne dopušta pristup u zaštitno ograničeno područje ili ga se podvrgava ponovnom pregledu dok osoba koja obavlja pregled ne bude zadovoljna rezultatom.”

               3.

               U poglavlju 4., dodaje se sljedeća točka:
               4.1.1.10.   Kada se koristi zaštitni skener za pregled putnika, pri čemu pregled slike obavlja čovjek, kako je određeno u točki 12.11.1., drugom stavku, moraju biti ispunjeni sljedeći minimalni uvjeti:

                           (a)

                           zaštitnim skenerima se ne smiju pohranjivati, zadržavati, kopirati, ispisivati ili pretraživati slike. Međutim, bilo koja slika nastala tijekom zaštitnog pregleda može se zadržati onoliko dugo koliko je osobi koja obavlja pregled slike potrebno da je analizira, te se briše čim se utvrdi da putnik pri sebi nema zabranjenih predmeta. Svaki neovlašteni pristup slici i upotreba slike zabranjeni su i moraju se spriječiti;

                           (b)

                           osoba koja obavlja pregled i analizu slike mora biti na odvojenoj lokaciji, kako ne bi mogla vidjeti putnika koji se pregledava;

                           (c)

                           na odvojenoj lokaciji na kojoj se analizira slika nisu dopušteni nikakvi tehnički uređaji pomoću kojih se slike mogu pohranjivati, kopirati ili fotografirati ili pohraniti na bilo koji drugi način;

                           (d)

                           slika se ne smije povezati s bilo kakvim podacima o pregledavanoj osobi i identitet te osobe mora ostati anoniman;

                           (e)

                           putnik može zahtijevati da sliku njegovog/njezinog tijela analizira osoba onog spola koji on/ona odabere;

                           (f)

                           slika mora biti zamagljena ili zatamnjena kako bi se spriječilo prepoznavanje lica putnika.

                     Stavci (a) i (d) se također primjenjuju na skenere s automatiziranim otkrivanjem opasnosti.
               Putnici imaju pravo odlučiti da se ne podvrgnu zaštitnom pregledu skenerom. U tom će slučaju putnik biti pregledan alternativnom metodom zaštitnog pregleda koji uključuje najmanje ručni pregled u skladu s dodatkom 4-A Odluke Komisije (2010)774. Kada se oglasi alarm zaštitnog skenera, mora se utvrditi uzrok.
               Prije podvrgavanja zaštitnom pregledu pomoću skenera, putnik se obavješćuje o tehnologiji koja će se primijeniti, o uvjetima povezanim s njezinom upotrebom te o mogućnosti odluke da se ne podvrgne zaštitnom pregledu pomoću skenera.”

               4.

               U poglavlju 11., točka 11.3. zamjenjuje se sljedećim:
               „11.3.   CERTIFIKACIJA ILI ODOBRAVANJE
               11.3.1.   Osobe koje provode poslove navedene u točkama 11.2.3.1. do 11.2.3.5. podliježu:

                           (a)

                           postupku početne certifikacije ili odobravanja; i

                           (b)

                           što se tiče osoba koje rade s rendgenskom ili EDS opremom ili osoba koje obavljaju pregled slika zaštitnih skenera, ponovnoj certifikaciji najmanje svake 3 godine; i

                           (c)

                           što se tiče svih ostalih osoba, ponovnoj certifikaciji ili ponovnom odobravanju, najmanje svakih 5 godina.

                     11.3.2.   Osobe koje rade s rendgenskom ili EDS opremom ili osobe koje obavljaju pregled slika zaštitnih skenera moraju položiti standardizirani test tumačenja slika, kao dio postupka početne certifikacije ili odobravanja.
               11.3.3.   Postupak ponovne certifikacije ili ponovnog odobravanja za osobe koje rade s rendgenskom ili EDS opremom ili za osobe koje obavljaju pregled slika zaštitnih skenera obuhvaća standardizirani test tumačenja slika i ocjenu operativne učinkovitosti.
               11.3.4.   Ako se u razumnom vremenskom okviru, koji u uobičajenim okolnostima nije duži od 3 mjeseca, ne pristupi ponovnoj certifikaciji ili ponovnom odobravanju i ako se ponovna certifikacija ili ponovno odobravanje ne obave uspješno, oduzimaju se odgovarajuća zaštitna ovlaštenja.
               11.3.5.   Evidencije o certifikaciji ili odobravanju čuvaju se za sve certificirane ili odobrene osobe, najmanje tijekom trajanja njihovog ugovora o radu.”

               5.

               U poglavlju 11., dodaje se sljedeća točka:
               11.4.1.1.   Osobe koje obavljaju pregled slika zaštitnih skenera moraju pohađati obnovu znanja koja se sastoji od osposobljavanja i testiranja iz područja prepoznavanja slika. To osposobljavanje može biti u obliku razredne nastave i/ili računalne nastave, u trajanju od najmanje 6 sati svakih 6 mjeseci.
               Rezultati testiranja se daju osobi i evidentiraju te se mogu uvažiti kao dio postupka ponovne certifikacije ili ponovnog odobravanja.”

               6.

               U poglavlju 12., dodaju se sljedeće točke:
               „12.11.   ZAŠTITNI SKENERI

                           12.11.1.

                           Opća načela

                     Zaštitni skener je sustav za zaštitni pregled osoba kojim se mogu otkriti metalni i nemetalni predmeti, različiti od ljudske kože, koji se nose na tijelu ili u odjeći.
               Zaštitni skener kod kojeg pregled slike obavlja čovjek može se sastojati od sustava za otkrivanje koji stvara sliku tijela osobe, kako bi je osoba koja obavlja pregled slike mogla analizirati i utvrditi da osoba na kojoj se obavlja zaštitni pregled ne nosi na tijelu ili u odjeći nikakve metalne i nemetalne predmete, različite od ljudske kože. Kada osoba koja obavlja pregled slike otkrije takav predmet, obavješćuje osobu koja obavlja pregled putnika o njegovom smještaju, radi daljnjeg pregleda. U ovom se slučaju osoba koja obavlja pregled slike smatra sastavnim dijelom sustava za otkrivanje.
               Zaštitni skener s automatiziranim otkrivanjem opasnosti može se sastojati od sustava za otkrivanje kojim se automatski prepoznaju metalni i nemetalni predmeti različiti od ljudske kože, koje na tijelu nosi pregledavana osoba. Kada sustav otkrije takav predmet, on ga osobi koja obavlja zaštitni pregled označuje na crtežu ljudskog tijela.
               Kada se koristi za zaštitni pregled putnika, zaštitni skener mora biti u skladu sa sljedećim standardima:

                           (a)

                           zaštitni skeneri otkrivaju i alarmom označavaju najmanje određene metalne i nemetalne predmete uključujući eksplozive, kako pojedinačno tako i u kombinaciji;

                           (b)

                           otkrivanje je neovisno o položaju i smjeru predmeta;

                           (c)

                           sustav ima vizualni indikator koji pokazuje da oprema radi;

                           (d)

                           zaštitni skeneri se postavljaju tako da se osigura da na njihovu sposobnost ne utječu izvori ometanja;

                           (e)

                           ispravno funkcioniranje zaštitnih skenera provjerava se svakodnevno;

                           (f)

                           zaštitni skener se upotrebljava u skladu s načelima upotrebe, koja daje proizvođač.

                     Zaštitni skeneri za zaštitni pregled putnika uvode se i upotrebljavaju u skladu s Preporukom Vijeća 1999/519/EZ od 12. srpnja 1999. o ograničavanju izlaganja šire javnosti elektromagnetskim poljima (od 0 Hz do 300 GHz) (1) i Direktivom 2004/40/EZ Europskog parlamenta i Vijeća od 29. travnja 2004. o minimalnim zdravstvenim i sigurnosnim zahtjevima koji se odnose na izlaganje radnika rizicima od fizikalnih uzročnika (elektromagnetska polja) (osamnaesta pojedinačna Direktiva u smislu članka 16., stavka 1. Direktive 89/391/EEZ) (2).
               12.11.2.   Standardi za zaštitne skenere

               Zahtjevi u vezi sa sposobnošću zaštitnih skenera utvrđeni su u dodatku 12-K, koji je klasificiran kao ‚CONFIDENTIEL UE’ i s kojim se postupa u skladu s Odlukom br. 2001/844/EZ, EZUČ, Euratom.
               Zaštitni skeneri moraju biti u skladu sa standardom utvrđenim u dodatku 12-K od dana stupanja na snagu ove Uredbe.
               12.11.2.1.   Svi zaštitni skeneri moraju biti u skladu sa standardom 1.
               Standard 1. istječe 1. siječnja 2022.
               12.11.2.2.   Standard 2. se primjenjuje na zaštitne skenere instalirane od 1. siječnja 2019.

               7.

               U poglavlju 12. dodaje se dodatak 12-K:
               „DODATAK 12-K

               Detaljne odredbe o zahtjevima u vezi sa sposobnostima zaštitnih skenere što se tiče zaštite utvrđene su u zasebnoj Odluci Komisije.”

      (1)  SL L 199, 30.7.1999., str. 59.

      (2)  SL L 159, 30.4.2004., str. 1.”